Polonium

Polonium ialah suatu unsur kimia dalam jadual berkala yang memiliki lambang Po dan nombor atom 84. Unsur radioaktif ini termasuk kelompok dalam kumpulan metaloid yang memiliki sifat kimia yang mirip dengan telurium dan bismut.

Unsur pertama yang ditemui berdasarkan sifat radioaktifnya, polonium ditemui pada 1989 oleh ahli kimia Perancis iaitu Marie Curie dan suaminya, Pierre Curie dan dinamakan sempena negara asalnya, Poland. Polonium adalah salah satu unsur dari uranium-radium dan merupakan anggota dari uranium-238. Polonium adalah unsur yang sangat jarang. Jumlah unsur ini terjadi dalam batuan yang mengandung radium. Polonium 210 (juga disebut radium-F) adalah isotop paling umum yang memiliki separuh hayat selama 138 hari. Banyak isotop lain yang berjaya disintesis. Polonium melebur pada suhu 254 °C (sekitar 489 °F), mendidih pada suhu 962 °C (sekitar 1764 °F), dan memiliki perincian graviti 9.3.

Disebabkan kebanyakan isotop Polonium tersepadu dari pemecahan zarah alfa bertenaga tinggi dalam jumlah besar dari unsur ini, ia merupakan sumber yang baik bagi sinaran alfa. Polonium digunakan dalam uji kaji nuklear dengan unsur sepeti Berilium yang melepaskan neutron ketika ditembak zarah alfa. Dalam percetakan dan alat fotografi, polonium digunakan dalam alat yang mengionkan udara untuk menghilangkan kumpulan arus elektrostatik. Radioaktiviti yang besar dari unsur ini menyebabkan sinaran yang berbahaya bahkan pada sekumpulan kecil unsur Polonium.

Keupayaan penggunaan polonium sebagai pemanas dalam roket angkasa lepas sedang dalam penyelidikan.

Pautan luar 

  Los Alamos National Laboratory – Polonium
  WebElements.com – Polonium
  History of Polonium

Kalkogen
Karsinogen
Metaloid
Toksikologi
Unsur kimia
WPPER